Diari Oficial de la Generalitat Valenciana


Sumari del DOGV 9245, del 29-12-2021 (2021/12521)

RESOLUCIÓ de 21 de desembre de 2021, de la consellera de Sanitat Universal i Salut Pública, per la qual es deleguen competències en matèria de responsabilitat patrimonial.
---------------------------------------------------------------------------------------------------------------------------------------------------------------------------

### Dades del document

Número de DOGV
:   9245

Data del DOGV
:   29-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12338


Data del document
:   21-12-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 21 de desembre de 2021, de la consellera de Sanitat Universal i Salut Pública, per la qual es deleguen competències en matèria de responsabilitat patrimonial. [2021/12944]  
Mitjançant la Resolució de 3 d'octubre de 2014, del conseller de Sanitat, publicada en el DOGV núm. 7.831, de 15 d'octubre de 2014, i la seua correcció d'errades efectuada en el DOGV núm. 7440, de 12 de gener de 2015, s'efectuava la delegació de competències per al tràmit i resolució de reclamacions de responsabilitat patrimonial relatives al funcionament dels serveis sanitaris.  
Per la Resolució de 20 d'abril de 2015, del conseller de Sanitat, publicada en el DOGV núm. 7522, d'11 de maig de 2015, es va procedir a modificar els apartats primer i segon de la Resolució de 3 d'octubre de 2014, i amb això es va aclarir l'abast de la delegació i es va fixar l'import de les reclamacions que es deleguen en la persona titular de la Sotssecretaria de la Conselleria de Sanitat en aquel moment, en la quantia superior a sis mil euros (6.000 €), i les que no superaren aquest import es delegaven en els departaments de salut i comissionats de la Conselleria respecte a les societats concessionàries d'assistència sanitària.  
El Decret 105/2019, de 5 de juliol, del Consell, adopta les mesures organitzatives necessàries per a establir l'estructura orgànica bàsica de la Presidència i de les conselleries, amb l'objectiu primordial d'atendre amb eficàcia les competències atribuïdes.  
Amb l'objecte també d'ajustar l'estructura orgànica de la Conselleria de Sanitat Universal i Salut Pública i les funcions dels seus òrgans al nou entorn organitzatiu, es va aprovar un nou reglament orgànic i funcional pel Decret 185/2020, de 16 de novembre, del Consell.  
Així mateix, la Llei 11/2018, de 21 de maig, de modificació de la Llei 10/1994, de 19 de desembre, de creació del Consell Jurídic Consultiu de la Comunitat Valenciana, va actualitzar la quantia de les reclamacions en un import de 30.000 € que, en concepte d'indemnització per danys i perjudicis, es formulen contra la Generalitat, i que amb caràcter preceptiu han de ser sotmeses a dictamen del Consell Jurídic Consultiu de la Comunitat Valenciana. Aquesta quantia, de conformitat amb la disposició addicional tercera de la Llei 10/1994 esmentada, podrà ser modificada i actualitzada mitjançant un decret del Consell, a proposta del Consell Jurídic Consultiu de la Comunitat Valenciana.  
Per això, atés el temps transcorregut des de la Resolució de 20 d'abril de 2015, seguint amb l'objectiu d'eficàcia en l'exercici de les competències atribuïdes i de la nova estructura orgànica, i sobre la base de la bona gestió desenvolupada pels departaments de salut en la resolució de les reclamacions de responsabilitat patrimonial ja delegades, es fa necessari dictar una nova resolució de delegació de competències en la matèria de responsabilitat patrimonial derivada de la prestació de l'assistència sanitària, i actualitzar les quanties de les reclamacions determinants de la delegació de competències en els diferents òrgans delegats.  
En virtut d'això, de conformitat amb els articles 9 i 10 de la Llei 40/2015, d'1 d'octubre, de règim jurídic del sector públic i, fent ús de les atribucions conferides en l'article 63 de la Llei 5/1983, de 30 de desembre, del Consell, resolc:  
  
Primer. Delegació en la sotssecretaria  
1. Es delega en la persona titular de la sotssecretaria de la conselleria amb competències en matèria de sanitat, la competència per a tramitar i resoldre les reclamacions de responsabilitat patrimonial que deriven de la prestació dels serveis sanitaris, així com dels serveis administratius necessaris per al funcionament del sistema valencià de salut, i respecte de les persones usuàries d'aquest, l'import de les quals exigisca la consulta preceptiva al Consell Jurídic Consultiu. Així com aquelles reclamacions de quantia inferior a aquest import que no siguen objecte de delegació en els apartats segon i tercer d'aquesta resolució.  
  
2. La present delegació comprén tant la resolució del procediment com el tràmit i resolució de qualssevol incidències d'aquest i la sol·licitud de dictamen del Consell Jurídic Consultiu de la Comunitat Valenciana, així com la resolució dels recursos potestatius de reposició interposats contra les seues resolucions.  
Segon. Delegació en les gerències i comissionats  
1. Es delega en les persones titulars de les gerències dels departaments de salut i en les persones titulars dels comissionats de la conselleria amb competències en matèria de sanitat de les societats concessionàries d'assistència sanitària de la Comunitat Valenciana, la competència per a tramitar i resoldre les reclamacions de responsabilitat patrimonial relatives al funcionament dels serveis sanitaris, administratius i qualssevol altres necessaris per al funcionament del sistema valencià de salut, en l'àmbit de la seua demarcació, l'import de les quals no exigisca la consulta preceptiva al Consell Jurídic Consultiu de la Comunitat Valenciana.  
2. La present delegació comprén tant la resolució del procediment com el tràmit i resolució de qualssevol incidències d'aquest, així com la resolució dels recursos potestatius de reposició interposats contra les seues resolucions.  
  
Tercer. Delegació en el Centre de Transfusions  
1. Es delega en la persona titular de la direcció del Centre de Transfusions de la Comunitat Valenciana la competència per a tramitar i resoldre les reclamacions de responsabilitat patrimonial, relatives al seu funcionament, l'import de les quals no exigisca la consulta preceptiva al Consell Jurídic Consultiu de la Comunitat Valenciana.  
2. La present delegació comprén tant la resolució del procediment com el tràmit i resolució de qualssevol incidències d'aquest, així com la resolució dels recursos potestatius de reposició interposats contra les seues resolucions.  
  
Quart. Constància expressa de delegació  
En les resolucions i actes que s'adopten en virtut del que es preveu en aquesta resolució es farà constar expressament que es dicten fent ús de facultats delegades i es consideraran amb caràcter general dictats per l'òrgan delegant.  
  
Cinqué. Avocació i revocació  
Les delegacions d'atribucions i funcions aprovades mitjançant aquesta resolució s'entenen sense perjudici de les facultats de l'òrgan delegant per a reclamar el coneixement i resolució dels assumptes que estime oportuns, i podrà així mateix revocar la delegació en qualsevol moment, de conformitat amb el que s'estableix en l'article 10 de la Llei 40/2015, d'1 d'octubre, de règim jurídic del sector públic i en l'article 63.5 de la Llei 5/1983, de 30 de desembre, del Consell.  
  
Sisé. Suplències  
1. En els casos de vacant, absència o malaltia de la persona titular de la sotssecretaria, les facultats que li delega aquesta resolució les exercirà la persona titular del centre superior o directiu, d'acord amb l'ordre de prelació de substitucions previst en el reglament orgànic i funcional de la conselleria amb competències en matèria de sanitat.  
  
2. En els casos de vacant, absència o malaltia de les persones titulars de les gerències, les facultats que li delega aquesta resolució les exercirà la persona titular de la direcció econòmica, i en absència, vacant o malaltia d'aquesta, la persona titular de la subdirecció econòmica.  
  
3. En els casos de vacant, absència o malaltia de les persones titulars dels comissionats, les facultats que li delega aquesta resolució les exercirà:  
a) Respecte del comissionat del Departament de Salut de Manises, la persona titular de la direcció econòmica del Departament de Salut de València-La Fe, i en absència, vacant o malaltia d'aquesta, la persona titular de la subdirecció econòmica del Departament de Salut de València-La Fe.  
b) Respecte del comissionat del Departament de Salut de Dénia, la persona titular de la direcció econòmica de l'Hospital La Pedrera.  
c) Respecte del comissionat del Departament de Salut d'Elx-Crevillent, la persona titular de la direcció econòmica del Departament de Salut d'Elx-Hospital General, i en absència, vacant o malaltia d'aquesta, la persona titular de la subdirecció econòmica del Departament de Salut d'Elx-Hospital General.  
4. En els casos de vacant, absència o malaltia de la persona titular de la direcció del Centre de Transfusions de la Comunitat Valenciana, les facultats que li delega aquesta resolució les exercirà la persona titular de la direcció econòmica.  
  
Seté. Desistiment d'efectes i transitorietat  
Es deixen sense efecte, la Resolució de 3 d'octubre de 2014, del Conseller de Sanitat, per la qual es deleguen competències en matèria de responsabilitat patrimonial, i la Resolució de 20 d'abril de 2015, del Conseller de Sanitat, per la qual es modifica la Resolució de 3 d'octubre de 2014. Sense perjudici que les reclamacions presentades abans de l'1 de gener de 2022, pendents de resolució, seran tramitades i resoltes per qui tenia delegada la competència de conformitat amb la Resolució de 3 d'octubre de 2014, del Conseller de Sanitat, per la qual es deleguen competències en matèria de responsabilitat patrimonial i les seues posteriors modificacions.  
  
Huité. Eficàcia  
Aquesta resolució produirà efectes a partir del dia 1 de gener de 2022, per a totes les reclamacions que es formulen a partir d'aqueixa data.   
  
València, 21 de desembre de 2021.- La consellera de Sanitat Universal i Salut Pública: Ana Barceló Chico.